Oikaistaan komission asetus (EY) N:o 997/2001, annettu 22 päivänä toukokuuta 2001, toimenpiteiden vahvistamisesta yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi annetun neuvoston asetuksen (EY) N:o 718/1999 panemiseksi täytäntöön annetun asetuksen (EY) N:o 805/1999 muuttamisesta



Virallinen lehti nro L 142 , 29/05/2001 s. 0018 - 0019



Oikaistaan komission asetus (EY) N:o 997/2001, annettu 22 päivänä toukokuuta 2001, toimenpiteiden vahvistamisesta yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi annetun neuvoston asetuksen (EY) N:o 718/1999 panemiseksi täytäntöön annetun asetuksen (EY) N:o 805/1999 muuttamisesta Tämä teksti kumoaa ja korvaa Euroopan yhteisöjen virallisessa lehdessä L 139, 23. toukokuuta 2001 , julkaistun tekstin. KOMISSION ASETUS (EY) N:o 997/2001, annettu 22 päivänä toukokuuta 2001, toimenpiteiden vahvistamisesta yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi annetun neuvoston asetuksen (EY) N:o 718/1999 panemiseksi täytäntöön annetun komission asetuksen (EY) N:o 805/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi 29 päivänä maaliskuuta 1999 annetun neuvoston asetuksen (EY) N:o 718/1999(1) ja erityisesti sen 9 artiklan 3 kohdan, sekä katsoo seuraavaa: (1) Asetuksen (EY) N:o 718/1999 7 artiklan mukaisesti komissio vahvistaa yksityiskohtaiset käytännön säännöt kyseisessä asetuksessa määriteltyjen yhteisön aluskapasiteettia koskevien toimintalinjojen toteuttamiseksi. (2) Asetuksen (EY) N:o 718/1999 täytäntöön panemiseksi annetun komission asetuksen (EY) N:o 805/1999(2), sellaisena kuin se on muutettuna asetuksella (EY) N:o 1532/2000(3), 4 artiklassa vahvistetaan "vanha uudesta" -järjestelmän suhdeluvut 29 päivästä huhtikuuta 1999. (3) Asetuksen (EY) N:o 718/1999 4 artiklan 2 kohdassa säädetään, että suhdeluku saatetaan mahdollisimman nopeasti ja vaiheittain nollatasolle viimeistään 29 päivänä huhtikuuta 2003. (4) "Vanha uudesta" -järjestelmän suhdelukuja on alennettu kahdennestakymmenennestä päivästä sen jälkeen, kun ne julkaistiin, toisin sanoen 3 päivästä elokuuta 2000, asetuksen (EY) N:o 805/1999 muuttamisesta annetun asetuksen (EY) N:o 1532/2000 1 artiklalla. (5) Koska suhdeluvut on oikeudellisen velvoitteen mukaisesti saatettava nollatasolle viimeistään 29 päivänä huhtikuuta 1993 ja kun otetaan huomioon sisävesiliikenteen markkinoiden eri sektoreilla tapahtunut taloudellinen kehitys, "vanha uudesta" -järjestelmän suhdelukuja olisi jälleen alennettava. (6) Asetuksen (EY) N:o 718/1999 4 artiklassa mainittuja "vanha uudesta" -järjestelmän suhdelukuja, jotka on vahvistettu asetuksen (EY) N:o 805/1999 4 artiklassa ja muutettu asetuksen (EY) N:o 1532/2000 1 artiklalla, olisi siis alennettava tekemättä kuitenkaan tyhjäksi vuodesta 1990 toteutettujen rakenteellisten parantamistoimien vaikutuksia. Kuivalastialuksen suhdeluku olisi alennettava tasolle 0,60:1, sillä kasvu alalla jatkuu. Säiliöalusten suhdelukua olisi alennettava vähemmän ja vahvistettava se tasolle 0,90:1, sillä tilanne alalla on edelleen huolestuttava eivätkä markkinat kehity. Työntöalusten suhdelukua puolestaan olisi alennettava enemmän ja vahvistettava se tasolle 0,25:1, sillä alalla ei ole huomattavaa ylikapasiteettia. (7) Tässä asetuksessa säädetyistä toimenpiteistä on saatu lausunto komission asetuksen (EY) N:o 805/1999 6 artiklassa säädetyltä yhteisön aluskannan edistämistä ja aluskapasiteettia koskevien toimintalinjojen asiantuntijaryhmältä, ON ANTANUT TÄMÄN ASETUKSEN: 1 artikla Muutetaan asetus (EY) N:o 805/1999 seuraavasti: 1. Korvataan 4 artiklan 1 kohdassa suhdeluku "0,80:1" suhdeluvulla "0,60:1". 2. Korvataan 4 artiklan 2 kohdassa suhdeluku "1,15:1" suhdeluvulla "0,90:1". 3. Korvataan 4 artiklan 3 kohdassa suhdeluku "0,50:1" suhdeluvulla "0,25:1". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 2001. Komission puolesta Loyola De Palacio Varapuheenjohtaja (1) EYVL L 90, 2.4.1999, s. 1. (2) EYVL L 102, 17.4.1999, s. 64. (3) EYVL L 175, 14.7.2000, s. 74.